Краснаярская ГЭС

Краснаярская ГЭС — гідраэлектрастанцыя на Енісеі ў дваццаці сямі кіламетрах вышэй па цячэнні ад Краснаярска, паблізу горада Дзіўнагорск Краснаярскага краю. Па стане на студзень 2016 года з'яўляецца 10-й па магутнасці сярод дзеючых гідраэлектрастанцый у свеце і другой па магутнасці (пасля Саяна-Шушанскай) сярод дзеючых расійскіх гідраэлектрастанцый. Уваходзіць у Енісейскі каскад ГЭС. У комплекс ГЭС уваходзіць, у прыватнасці, адзіны ў Расіі суднапод'ёмнік.
Краснаярская ГЭС спраектаваная інстытутам Ленгідрапраект.

Будаўніцтва ГЭС пачалося ў 1956 годзе, скончылася ў 1972 годзе. Першы блок Краснаярскай ГЭС быў пушчаны 3 лістапада 1967 года.

Катэгорыя:Гідраэлектрастанцыі Расіі